Lietuvos medžiotojų ir žvejų draugija

Lietuvos medžiotojų ir žvejų draugija – asociacija, vienijanti medžiotojų ir žvejų asociacijas.

 Istorija 
1920 m. spalio 27 d. Gamtos tyrinėjimo stoties direktorius prof. Tadas Ivanauskas, Miškų departamento direktorius, miško tipologijos mokslo Lietuvoje pradininkas Povilas Matulionis, Žemės ūkio ir valstybės turtų ministerijos tarnautojai Elijošius Nonevičius, Jeronimas Paulionis ir Lietuvos kariuomenės vyresnysis leitenantas Bronius Žvynys įteikė raštą Kauno miesto ir apskrities viršininkui, prašydami įregistruoti Lietuvos taisyklingosios medžioklės ir žūklės draugiją ir patvirtinti jos įstatus. 1921 m. vasario 7 d. įregistruota.

1925 m. vienijo 21 skyrių, įsteigtą to meto apskrityse. 1927 m. T. Ivanausko iniciatyva pradėtas leisti „Medžiotojo“ žurnalas. 1936 m., vykdant Seimo priimtą Draugijų įstatymą, Lietuvos taisyklingosios medžioklės ir žūklės draugija perorganizuota ir 1937 m. sausio 13 d. įregistruota Lietuvos medžiotojų ir žvejų draugijų sąjunga, perėmusi buvusios draugijos funkcijas.

1937 m. daugiausia narių buvo Kauno draugijoje – 245, Šiaulių – 241, Biržų – 143, Panevėžio – 125, Kėdainių ir Ukmergės – po 118, Kretingos – 115. Lietuvai atgavus Vilnių, čia taip pat buvo įsteigta Medžiotojų draugija.

1930 m. lapkričio 7-9 d. Lietuvos delegacija dalyvavo Paryžiuje vykusiame Tarptautinės medžioklės ir medžiojamosios faunos apsaugos tarybos (CIC) steigiamajame susirinkime. T. Ivanauskas tapo šios tarptautinės organizacijos tarybos nariu.

1940 m. birželį okupavus Lietuvą, liepos mėn. draugijos, kaip patriotinės organizacijos, veikla uždrausta. Ji neveikė ir karo metais.

1945 m. kovą T. Ivanausko, profesoriaus Juozo Žemaičio, dainininko Kipro Petrausko, aktoriaus Juozo Lauciaus, tarnautojų Vinco Peleckio, Roberto Budriko, Edvardo Čipkaus, Boriso Nikolskio iniciatyva buvo įkurta Kauno medžiotojų draugija.

1947 m. įkurta vieninga Lietuvos medžiotojų draugija, kuri 1960 m., prisijungus žvejams, pavadinta Medžiotojų ir žvejų draugija.

miniatiūra|Buveinė

Pirmaisiais nepriklausomybės atkūrimo metais Paryžiuje CIC valdyba po penkiasdešimt metų pertraukos atkūrė draugijos narystę šioje organizacijoje. 1991 m. šį aktą patvirtino Kanadoje, Kvebeke, susirinkusi CIC Generalinė asamblėja.

2002 m. Seimas priėmė Medžioklės įstatymą, 2004 m. – Mėgėjiškos žūklės įstatymą.

 Svarbiausi tikslai 
 Vienyti medžiotojų ir žvejų asociacijas bei koordinuoti jų veiklą
 Ugdyti taurų medžiotojų ir žvejų požiūrį į gamtą, saugoti ir gausinti laukinių žvėrių, paukščių ir žuvų išteklius, rūpintis populiacijų struktūromis, produktyvumu, sąveika su aplinka, ekologine pusiausvyra
 Puoselėti medžioklės ir žūklės kultūrą bei tradicijas, kelti medžiotojų ir žvejų kvalifikaciją

 Pirmininkai 

 1921–1939 m. Tadas Ivanauskas
 1939–1940 m. Antanas Rukuiža
 1946–1947 m. Vincas Peleckis
 1947–1950 m. Andrius Bulota
 1950–1956 m. Teofilis Mončiunskas
 1956–1963 m. Jonas Zenkevičius
 1963–1967 m. Kazys Giniūnas
 1967–1974 m. Albinas Jankavičius
 1974–1986 m. Marijonas Kiela
 1986–2006 m. Jonas Vyšniauskas
 2006–2013 m. Rimantas Benetis
 2013–2019 m. Bronius Bradauskas
 2019–2021 m. Jonas Talmantas
 2021–2026 m. Virginijus Kantauskashttp://lmzd.lt/lt/lmzd/taryba/

2000 m. Garbės pirmininku išrinktas Algirdas Brazauskas.

 Nariai 
Šiuo metu draugija turi 46 narius (rajonų draugijas ir sąjungas, jungiančias 26 tūkst. medžiotojų ir 37 tūkst. žvejų):

 LMŽD Akmenės skyrius
 LMŽD Alytaus skyrius
 LMŽD Anykščių skyrius
 LMŽD Biržų skyrius
 LMŽD Gargždų skyrius
 LMŽD Ignalinos skyrius
 LMŽD Jonavos skyrius
 LMŽD Joniškio skyrius
 LMŽD Jurbarko skyrius
 LMŽD Kaišiadorių skyrius
 Kauno medžiotojų sąjunga
 Kauno žvejų draugija
 Kėdainių rajono medžiotojų ir žvejų draugija
 LMŽD Kelmės skyrius
 LMŽD Klaipėdos skyrius
 LMŽD Kretingos skyrius
 LMŽD Kupiškio skyrius
 LMŽD Lazdijų skyrius
 LMŽD Marijampolės skyrius
 Mažeikių rajono medžiotojų ir žvejų draugija
 LMŽD Molėtų skyrius
 LMŽD Pakruojo skyrius
 LMŽD Panevėžio skyrius
 LMŽD Pasvalio skyrius
 LMŽD Plungės skyrius
 LMŽD Prienų skyrius
 Radviliškio medžiotojų ir žvejų draugija
 Raseinių medžiotojų ir žvejų draugija
 LMŽD Rokiškio skyrius
 LMŽD Skuodo skyrius
 LMŽD Šakių skyrius
 LMŽD Šalčininkų skyrius
 Šiaulių medžiotojų ir žvejų draugija
 LMŽD Šilalės skyrius
 Šilutės rajono medžiotojų ir žvejų draugija
 LMŽD Širvintų skyrius
 LMŽD Švenčionių skyrius
 Tauragės medžiotojų ir žvejų draugija
 LMŽD Telšių skyrius
 LMŽD Trakų skyrius
 LMŽD Ukmergės skyrius
 LMŽD Utenos skyrius
 LMŽD Varėnos skyrius
 LMŽD Vilkaviškio skyrius
 Vilniaus medžiotojų draugija
 Zarasų medžiotojų ir žvejų draugija

 Narystė organizacijose 
 Nuo 1930 m. (1991 m. atkurta) Tarptautinės medžioklės ir medžiojamųjų gyvūnų apsaugos taryba (CIC)
 Nuo 2004 m. ES medžiotojų ir gamtos apsaugos organizacijų federacija (FACE)

 Leidiniai 
 1927–1940 m. leido žurnalą „Medžiotojas“;
 Buvo viena iš 1964–1996 m. leisto populiaraus žurnalo „Mūsų gamta“ leidėjų;
 1990–1996, 1998–2006 m. – „Medžiotojas ir meškeriotojas“;
 Nuo 2007 m. yra viena iš žurnalo „Medžiotojas ir medžioklė“ leidėjų.

 Šaltiniai 

 Nuorodos 
 Draugijos svetainė

medžiotojų ir žvejų draugija
Kategorija:Medžioklė
Kategorija:Žūklė